Natt på museet 2

Natt på museet 2 er en amerikansk eventyr-komedie og fantasyfilm fra 2009 med Ben Stiller, Amy Adams og Robin Williams i ledende roller. Den ble utgitt 22. mai 2009 av 20th Century Fox.

Filmen er oppfølgeren til Natt på museet (2006). I 2014 kom en tredje film: Night at the Museum: Secret of the Tomb.

 Sammendrag 
Tre år etter hendelsene i Natt på Museet er Larry Daley (spilt av Ben Stiller) tidligere nattevakt ved American Museum of Natural History, eier i hans eget selskap. Han reiser til museet hvor han tidligere jobbet, og han oppdager at de fleste av utstillingene snart vil bli flyttet. Flere eiendeler tilhørende Ahkmenrah (fra den første Natt på Museet-filmen) skal forbli ved museet, og disse karakterene blir derfor uten mulighet til å komme til liv om natten slik de kunne tidligere. Larry reiser til Washington, DC og navigerer seg frem til korrekt arkiv med hjelp fra sønnen sin Nick.

Der finner Larry de gamle vennene sine innelåst i en container, og under angrep fra Ahkmenrahs onde eldre bror Kahmunrah. Kahmunrah avslører sine planer om å erobre hele verden. Larry rømmer, hjulpet av en gigantisk blekksprut som også har kommet til live igjen. Han møter general George A. Custer, deretter den eventyrlystne Amelia Earhart, som blir hans reisefølge rundt på museet. De unnslipper Kahmunrah og hans hær, men Kahmunrah får med seg tre andre tidligere historiske karakterer, Ivan den grusomme, Napoleon Bonaparte og Al Capone for å ta Larry til fange igjen. Larry og Amelia Earhart reiser til National Air and Space Museum for å finne hjelp, og de møter statuen av Abraham Lincoln ved Lincoln Memorial.

Napoleon, Ivan den grusomme og Al Capone dukker opp sammen med flere av Kahmunrahs krigere. Men Abraham Lincoln krasjer plutselig gjennom vinduet, og skremmer krigerne vekk. Amelia Earhart samler en hær av allierte, inkludert Larrys venner og general Custer, noe som fører til et gigantisk slag. Men Custer blir redd for å slåss etter hans slag ved Little Big Horn. Larry overtaler ham til å glemme fortiden, og kjempe videre for fremtiden. Larry og hans gode venner vinner kampen, og blir kvitt Kahmunrah. To måneder senere selger Larry hele selskapet sitt, og han donerer alle pengene sine til museet for å renovere det og holde det åpent. Alle utstillingene blir værende der, og alle utstillingene kan igjen komme til live om natten.

 Medvirkende (utvalg) 
 Ben Stiller spiller Lawrence «Larry» Daley
 Amy Adams spiller Amelia Earhart
 Robin Williams spiller Teddy Roosvelt
 Hank Azaria spiller Kahmunrah
 Jake Cherry spiller Nicholas «Nickey» Daley
 Ricky Gervais spiller Dr. McPhee 
 Jon Bernthal spiller Mystisk mann
 Jay Baruchel spiller Joey Motora
 Clifton MaCabe Murray spiller Seiler #1
 Bill Hader spiller George Armstrong Custer

Referanser

 Eksterne lenker 



Kategori:Filmer fra 2009
Kategori:Filmer lagt til Washington, DC
Kategori:Fantasyfilmer fra USA
Kategori:Oppfølgerfilmer
Kategori:Eventyrfilmer fra USA
Kategori:Filmkomedier fra USA